IPA ROMANIA

Parteneriat IPA Secția Română si Samsung
2025-12-10 - 2026-12-31
Un nou parteneriat cu facilități și beneficii exclusive pentru membrii IPA
IPA Secția Română anunță cu bucurie încheierea unui nou parteneriat strategic cu Samsung, menit să ofere membrilor organizației acces la o gamă variată de dispozitive moderne, la prețuri preferențiale și discounturi semnificative.
Prin acest parteneriat, membrii beneficiază de avantaje speciale la achiziția de: televizoare și sisteme audio-video, telefoane mobile și tablete, laptopuri și monitoare, electrocasnice inteligente și alte dispozitive Samsung de ultimă generație.
Scopul colaborării este de a facilita accesul membrilor la tehnologie de top, fiabilă și adaptată atât nevoilor profesionale, cât și celor personale. Reducerile și ofertele sunt valabile exclusiv pentru membrii IPA, fiind gândite pentru a sprijini modernizarea mijloacelor de lucru, creșterea confortului și optimizarea activităților de zi cu zi.
Parteneriatul reprezintă un pas important în direcția extinderii beneficiilor oferite comunității noastre, confirmând angajamentul IPA Secția Română de a crea constant o rețea de avantaje reale, utile și accesibile.
Detaliile complete privind procedura de achiziție și lista produselor disponibile vor fi comunicate membrilor în perioada următoare.

Autentificarea se realizează prin introducerea seriei legitimației în câmpul dedicat, în formatul: ROXXXXX (RO urmat de seria numerică, fără spații).
10% extra reducere la o selectie de televizoare, marcate cu eticheta 10% extra – oferta valabila pana la 18.12.2025
15% extra reducere la toate electrocasnicele Samsung, oferta valabila pana la 31.12.2025
10% extra reducere la toate telefoanele, tabletele, wearables și accesoriile smart, oferta valabila pana la 18.12.2025
Extra reducerea se aplica folosind codul – IPA2025

Cupa Aradului 2025, ediția XIV
2025-06-12 - 2025-06-15
IPA Regiunea 4 Arad, în parteneriat cu IPA Secția Română, organizează cea de-a XIV-a ediție a Cupei Aradului la minifotbal! Evenimentul va avea loc în perioada 12-15 iunie 2025!
Rezervarea se va face până la data de 01.05.2025, de către șeful delegației! Tarifele:

750 RON (pentru 2 nopți)
1000 RON (pentru 3 nopți)

Prețurile menționate mai sus sunt aferente unei persoane / sejur all inclusive!
Evenimentul este organizat de IPA Regiunea 4 Arad, în parteneriat cu IPA Secția Română, cu susținerea Federației Române de Fotbal, Hotel Parc Moneasa și Resco Arad!
Pentru rezervări, vă rugăm să contactați:

Octavian Lupuț: 0745 118 757 – octavianluput@yahoo.com
Ioan Vîrciu: 0745 133 047

O nouă ediție IPA Fest în inima Deltei Dunării
2025-05-22 - 2025-05-25 | Delta Dunarii, Romania
IPA FEST 2025 se anunță a fi mai mult decât un simplu eveniment – este o experiență autentică, trăită timp de 4 zile în inima Deltei Dunării, acolo unde Dunărea întâlnește Marea Neagră, iar natura, tradițiile și prietenia internațională se reunesc într-un cadru cu totul special.
Delegațiile internaționale din 8 țări – Austria, Germania, Finlanda, Israel, Cipru, Bulgaria, Spania și Moldova – vor sosi în România pentru a descoperi nu doar frumusețea naturală a Deltei, ci și spiritul de ospitalitate și deschidere care definește IPA România.
Evenimentul debutează festiv, în cadrul Green Dolphin Camping, cu unspectacol susținut de Ansamblul Artistic al Ministerului Afacerilor Interne „Ciocârlia”, deschizând seria serilor animate de cultură și tradiții.
Serile vor fi animate de momente artistice susținute de delegațiile internaționale, urmate de petreceri în aer liber cu DJ, transformând fiecare noapte într-o sărbătoare a diversității și a prieteniei. Participanții vor explora Rezervația Biosferei Delta Dunării în timpul unor plimbări cu barca, vor participa la activități recreative – precum pescuitul și tirul cu arcul – și vor simți autenticitatea vieții locale la Festivalul Scrumbiei, sărbătoare emblematică a satului Sfântu Gheorghe.
Însă IPA FEST înseamnă și responsabilitate față de comunitate și mediu. Programul include două componente esențiale cu impact social și educativ:

o conferință destinată tinerilor din comuna Sfântu Gheorghe, axată pe prevenirea consumului de droguri și combaterea traficului de persoane, abordată cu seriozitate și empatie;
o acțiune de ecologizare în zona de vărsare a Dunării în Marea Neagră, prin care participanții și voluntarii locali se implică activ în protejarea unui ecosistem natural de o valoare excepțională.

IPA FEST 2025 nu este doar un festival. Este o călătorie prin cultură, solidaritate, educație și natură. Este locul unde prietenia internațională devine realitate, iar fiecare moment devine parte dintr-o poveste de neuitat.
PROGRAMUL EVENIMENTULUI:

LISTA CAZĂRILOR DISPONIBILE ȘI CONTACTE:
Casa Alb Albastra – 0740.5987854
Delta Marina 1 – 0751.773.333
Delta Marina 2 – 0751.773.333
Vila Far – 0745.262.111
Casa cu Nuferi – 0743.911.178
Casa Boeriu – 0741.160.504
Pensiunea Valurile Dunării – 0753.161.444
Green Dolphin – 0724.200.101 (secretariat IPA)

RĂSFOIEȘTE BROȘURA EVENIMENTULUI CU TOATE DETALIILE NECESARE MAI JOS:

Cupa Lotus 2025: a 20-a ediție a tradiționalului turneu IPA de minifotbal
2025-05-14 - 2025-05-18 | BAILE FELIX
IPA Regiunea 3 Bihor, cu sprijinul IPA Secția Română și în parteneriat cu Federația Română de Fotbal, organizează cea de-a 20-a ediție a competiției de fotbal CUPA LOTUS.
Devenit deja o tradiție în rândul membrilor IPA, turneul internațional de mini-fotbal va avea loc anul viitor în perioada 14-18 mai 2025, la Oradea! Parteneri în această ediție a turneului îi regăsim pe prietenii de la IPA Regiunea 1 Bihor, TELEKOM România, Selgros Cash & Carry, Accesorii PROD, Continental Forum Oradea, President Hotel & Resort, Hotel Padiș, Club Art,
Turneul se va desfășura pe 3 categorii de vârstă:
sub 35 ani (jucători de orice vârstă sub 35 ani)
+ 35 ani (jucători cu vârsta peste 35 ani)
+ 45 ani (jucători cu vârsta peste 45 ani)
TAXĂ ÎNSCRIERE: 500 lei / echipă
Mai multe detalii despre turneu: Cristian Nicolescu: 0744 570 652 / Bogdan Adrian: 0751 221 517
TOATE DETALIILE DESPRE REGULAMENT, CAZARE & ȘI ÎNSCRIEREl

Concurs Național de Fotografie
2025-01-20 - 2025-02-10
Anul nou vine cu o nouă ediție a Concursului Național de Fotografie 📷, organizat de IPA România!
Evenimentul se adresează tuturor membrilor IPA pasionați de această ramură!
Tema ediției din acest an este 𝐏𝐨𝐯𝐞𝐬𝐭𝐞𝐚 𝐮𝐧𝐞𝐢 𝐜𝐥𝐢𝐩𝐞 ! Înscrierile au loc în perioada 20 ianuarie – 02 februarie, ulterior urmând să aibă loc analiza materialelor trimise. Abia așteptăm să ne încântăm din nou privirile cu imaginile voastre!

Turneu Național de Fotbal - Cupa IPA 2024
2024-10-03 - 2024-10-06 | Baza Sportiva AdriDan, Strada Mihai Viteazul 68, Piatra Neamț, Piatra Neamț, Piatra Neamț, 610262
Asociația Internațională a Polițiștilor – Secția Română organizează, în perioada 3-6 octombrie 2024, o nouă ediție a turneului Național de Fotbal – CUPA IPA!
Evenimentul va avea loc la Piatra Neamț, la baza sportivă AdriDan. Acesta este organizat cu sprijinul Federației Române de Fotbal și al regiunilor IPA 1, 2 și 3 Neamț!
Înscrierile se vor face în baza formularului de înscriere până pe data de 01.09.2024! DESCARCĂ FORMULARUL DE ÎNSCRIERE DE AICI!

IPA Regiunea 4 Gorj organizează cea de-a III-a ediție a turneului de tenis - Cupa”Florin Mergea”!
2024-09-18 - 2024-09-22 | Hotel Restaurant Ymy, Calea Severinului 1A, Strada Jiului 1, Târgu Jiu, Târgu Jiu, 210171, Romania
IPA Regiunea 4 Gorj are plăcerea de a vă invita la cea de-a III-a ediție a turneului de tenis CUPA ”FLORIN MERGEA”. Această activitate va avea loc între 18-22 septembrie 2024 și are ca scop dezvoltarea relațiilor de prietenie din cadrul ASOCIAȚIEI INTERNAȚIONALE A POLIȚIȘTILOR.
Competiția este adresată tuturor membrilor IPA, însă, pe lângă turneu în sine, vor exista diverse activități la care vă pot însoți și membrii familiei. Turneul se va desfășura în orașul Târgu Jiu, la baza de tenis a Academiei de Tenis ”FLORIN MERGEA”, care este integrată în spațiul Hotelului Ymy. Câștigătorii vor fi premiați și va exista și o masă festivă, care va conclude această ediție competiției.
PREZENTAREA COMPLETĂ A EVENIMENTULUI!

IPA Regiunea 3 Dâmbovița organizează turneul ”STAR OPEN” în luna iulie la categoriile tenis de câmp și tenis de picior!
2024-07-19 - 2024-07-21 | Baza Sportiva Star Arena, Comuna Bascov, Argeș, Arges, Romania
IPA Regiunea 3 Dâmbovița organizează prima ediție a turneului ”STAR OPEN” la categoriile tenis de câmp și tenis de picior, care va avea loc în perioada 19-21 iulie în județul Argeș!
TURNEUL NAȚIONAL DE TENIS DE CÂMP
Turneul va fi găzduit de baza sportivă STAR Arena situată în Bascov, pe malul râului Argeș, în apropierea municipiului Pitești. Această facilitate impresionantă găzduiește numeroase evenimente sportive și turnee anuale în parteneriat cu Federația Română de Tenis (FRT).
Printre facilitățile remarcabile ale Star Arena se numără cele 7 terenuri de tenis de camp cu suprafață de zgură, dintre care 5 sunt în aer liber și 2 sunt acoperite, oferind posibilitatea desfășurării de competiții atât în condiții de vreme favorabilă, cât și în cele nefavorabile. Toate aceste terenuri sunt dotate cu iluminare nocturnă, permițând desfășurarea de meciuri și în orele serii.
În urma parteneriatului stabilit cu Hotelul Star pentru cele două turnee programate, iată pachetele de cazare oferite pentru participanții proveniți din toate regiunile țării. Membrii IPA care optează pentru cazare la Hotelul Star vor beneficia de tarife preferențiale:

Pachetul de cazare, în valoare de 550 RON, oferă două nopți de ședere și mese conform următorului program: prânz și cină pe data de 19,mic dejun și prânz pe data de 20, și mic dejun pe data de 21. Este important să menționăm că numărul de locuri disponibile este limitat, iar acestea vor fi alocate în ordinea solicitărilor și a înregistrărilor la competiții.

Desfășurarea competiției:
Meciurile se vor desfășura în formatul a două seturi până la 6, cu tie-break decisiv (până la 10) în cazul în care există o egalitate la seturi. Pentru această primă ediție a turneului, competiția se va axa exclusiv pe categoria de simplu. Configurația viitoarelor ediții, inclusiv introducerea unei competiții de dublu, va fi stabilită ulterior, în funcție de solicitările și preferințele participanților.
Taxa de participare este de 150 RON per jucător, sumă din care se vor asigura premiile, precum și furnizarea a două mingi noi pentru fiecare meci și o sticlă de apă pentru fiecare jucător în cadrul partidelor desfășurate.
TURNEUL NAȚIONAL DE TENIS DE PICIOR – LA DUBLU –

Avem deosebita plăcere să vă informăm că baza sportivă Star Arena dispune de un teren sintetic de tenis de picior conform standardelor impuse de Federația Română de Fotbal (FRF). Această infrastructură este dotată cu iluminare nocturnă, oferind posibilitatea desfășurării competiției indiferent de condițiile de lumină.
Turneul de tenis de picior va implica echipe formate din doi membri. Taxa de înscriere pentru fiecare echipă este de 250 RON, iar această sumă acoperă cheltuielile asociate premiilor și asigură o sticlă de apă pentru fiecare jucător în cadrul partidelor disputate.
Desfășurat în conformitate cu regulile FRF, un set este câștigat de echipa care atinge prima 11 puncte, cu o diferență minimă de 2 puncte (de exemplu, 11-9). În caz contrar, jocul continuă până când se realizează avansul de 2 puncte (de exemplu, 12-10, 13-11, etc.). Meciul este câștigat de echipa care obține două seturi din trei sau cel mai bun din două seturi, în funcție de numărul de echipe înscrise în competiție.
Taxa de înscriere trebuie depusă în contul IPA REGIUNEA 3 DAMBOVITA: IBAN [REDACTED], menționând în mod specific numele și prenumele, precum și turneul la care participați (tenis de camp / tenis de picior).
În cazul în care optați pentru cazarea pusă la dispoziție, vă rugăm să depuneți taxa în același cont, menționând numele și prenumele, precum și “cazare Hotel Star”. Vă atragem atenția că locurile sunt limitate, iar primii înscriși vor avea prioritate.
PERSOANĂ DE CONTACT: STAN COSMIN 0748107476
PREZENTAREA DETALIATĂ A TURNEELOR ESTE DISPONIBILĂ MAI JOS

Cupa Jupiter dă startul verii în 2024 cu cea de-a XIII-a ediție!
2024-06-23 - 2024-06-28 | Plaja Jupiter
Deși mai sunt câteva luni până la vară, gândurile noastre sunt deja la serile plăcute și atmosfera vie de la #CupaJupiter! Cea mai mare competiție de fotbal pe plajă din România dă startul verii cu cea de-a 13-a ediție, în perioada 23-28 iunie 2024!
Evenimentul organizat de IPA Regiunea 12 București în parteneriat cu IPA Secția Română, CoHotels și Federația Română de Fotbal promite același spectacol deosebit în fiecare seară, cu invitați speciali și multe surprize!
RĂSFOIEȘTE INVITAȚIA CARE CONȚINE TOATE DETALIILE DESPRE EDIȚIA DIN ACEST AN!

Cupa Lotus revine în perioada 17-21 aprilie 2024 cu cea de-a XIX-a ediție!
2024-04-17 - 2024-04-21 | BAILE FELIX
IPA Regiunea 3 Bihor organizează, în perioada 17-21 aprilie 2024, cea de-a XIX-a ediție a tradiționalului turneu de fotbal CUPA Lotus! Evenimentul va avea loc la Băile Felix din Oradea și își propune, ca în fiecare ediție, să depășească așteptările tuturor participanților!
CONDIȚII DE PARTICIPARE:

Taxa de participare de 500 RON/echipă se va achita prin virament bancar până la data de 10/04/2024 în contul regiunii:
IPA Regiunea 3 Bihor
Oradea, Str. Universității, Nr. 2
CUI: 17651143
IBAN: [REDACTED]
BANCA: Banca Transilvania
Plata se va confirma cu o copie a ordinului de plată pe adresa de email ipabihor3@iparomania.ro sau prin fax la nr. 0259 476 039
Înscrierea echipelor și rezervarea camerelor se va face până pe data de 10/04/2024 de către șeful de delegație la organizatori:
Nicolaescu Cristian: 0744 570 652
Has Bogdan: 0756 574 085

Toate detaliile despre cazare și rezervări le puteți regăsi în broșura competiției, pe care o puteți răsfoi mai jos:

Regiunile IPA 1, 2 & 3 Vrancea organizează ”Balul Unirii IPA 2024”
2024-01-20 | Laguna Resort, Strada Cincinat Pavelescu, Focșani, Vrancea, 620051, Romania
Regiunile IPA din Vrancea și-au unit forțele pentru a pune la cale un bal cum nu s-a mai povestit de Ziua Unirii Mici! Locația de poveste care va găzdui ”Balul Unirii” este Lagura Resort din Focșani!
Evenimentul se va desfășura sâmbătă, 20 ianuarie 2024, începând cu ora 17:45! Organizatorii promit o seară minunată, cu muzică live, tombolă și alte surprize!
PREȚ PENTRU PARTICIPANȚI:

Membru IPA: 175 RON / pers
Non-membru IPA: 225 RON / pers

Confirmările se fac prin plata unui avand de 50 RON până la data de 25.12.2023. Diferența se va achita în perioada 10-15 ianuarie 2024!
Mai multe detalii regăsiți la cei trei președinți de regiuni:

Danut Bogdan – 0722 438 617
Gabriel Aguridă – 0744 431 860
Florin Olaru – 0745 616 861

IPA Regiunea 2 Constanța organizează cursuri de ski în prima lună a anului!
2024-01-17 - 2024-01-21 | Predeal, Brasov, Romania
Ce poate fi mai potrivit pentru pasionații de ski, dacă nu cursuri de ski la Predeal în luna ianuarie? IPA Regiunea 2 Constanța organizează în prima lună din 2024 cursuri de ski, nivel intermediar, pentru pasionații sporturilor de iarnă.

Acestea se vor desfășura în perioada 17-21 ianuarie, în Predeal (cazarea va fi la Hotelul Hera).

CONDIȚII DE PARTICIPARE:

Să știi să schiezi (nivel începător / intermediar)
Condiție fizică și stare de sănătate bună
Să ai peste vârsta de 14 ani (copii cu vârsta până la 18 ani trebuie să fie însoțiți de un părinte)

ÎNSCRIERI

Taxă participare: 1900 RON/pers
Prețul include cazare, 3 mese /zi, acces saună/piscină, școala de ski
Înscrierile se aprobă în ordinea primirii solicitărilor la ipaconstanta2@iparomania.r

Aveți timp până pe 20 decembrie să vă înscrieți pe 𝐚𝐝𝐫𝐞𝐬𝐚 𝐝𝐞 𝐞𝐦𝐚𝐢𝐥 𝐢𝐩𝐚𝐜𝐨𝐧𝐬𝐭𝐚𝐧𝐭𝐚𝟐@𝐢𝐩𝐚𝐫𝐨𝐦𝐚𝐧𝐢𝐚.𝐫𝐨 𝐬𝐚𝐮 𝐥𝐚 𝐧𝐫. 𝐝𝐞 𝐭𝐞𝐥𝐞𝐟𝐨𝐧 𝟎𝟕𝟐𝟐 𝟓𝟓𝟔 𝟖𝟗𝟒! LOCURILE SUNT LIMITATE!

IPA Regiunea 1 București organizează IPA ROPENTA 2023 - Ediția III
2023-10-19 - 2023-10-21 | Cheila Gradistei Resort & Spa, Fundata, Brasov, 507070, Romania
IPA Regiunea 1 București organizează, în perioada 19-21 octombrie 2023, cea de-a III-a ediție a Pentatlonului Internațional al Polițiștilor, IPA ROPENTA 2023!
Competiția se adresează tuturor membrilor IPA și familiilor acestora, dar și membrilor societății civile. Competitorii și familiile acestora vor beneficia de muzică bună și posibilitatea de a se distra și relaxa pe parcursul celor trei zile de competiție!
Toate detaliile despre eveniment sunt disponibile pe www.dlropenta.ro!

Drumul Cramelor: Cramele Recaș, Timișoara
2023-10-06 - 2023-10-08 | Hotel Timisoara, Strada Mărășești 1-3, Timisoara, 300086, Romania
IPA Secția Română organizează, în perioada 06-08 octombrie 2023, o nouă ediție a evenimentului ”Drumul Cramelor”, care în acest an poposește la Timișoara, la Cramele Recaș.
Cazarea va avea loc la hotelul Timișoara din județul Timiș, iar camere pot fi rezervate după cum urmează:

1400 RON / pers – cameră dublă
1735 RON- camera single

REZERVĂRI: +40 744 220 860 (FLORIN POPA, VICEPREȘEDINTE IPA ROMÂNIA)
VIZUALIZEAZĂ MAI JOS PROGRAMUL COMPLET AL EVENIMENTULUI

Conferință - Istorie și tradiții hunedorene
2023-09-29 - 2023-10-01 | Arsenal Park Orastie, Strada Codrului, Orăștie, Hunedoara, 335700, Romania
IPA Secția Română alături de Regiunile 1, 2 și 3 Hunedoara vă invită să petreceți un weekend de neuitat în județul Hunedoara, la conferința cu tema ”ISTORIE SI TRADIȚII HUNEDORENE”!
PERIOADA: 29 septembrie – 1octombrie 2023
LOCAȚIE: ARSENAL PARK ORASTIE
CE VOM FACE AICI:
ÎMPREUNĂ:

vom vizita Castelul Huniazilor, Cetatea Devei, Mănăstirea Prislop, Biserica Densuș, Cetatea Dacica Sarmizegetusa Regia
vom petrece timp de calitate in jurul focului de tabără
vom afla pagini din istoria locala direct de la renumiți profesori de istorie
vom descoperi un loc unic în Romania , o tabără militara la standarde de 4 stele
vom asculta cântecele munților Hunedoarei

INDIVIDUAL:

veți explora acest loc unic
veti face sute de postări pe Facebook si Instagram cu ceea ce găsiți aici
veti descoperi activitățile individuale sau în grup puse la dispoziție de gazdele noastre (Park de Aventura, Tiroliana, Aqua Park, Tir cu arcul, Tir airsoft..etc)
Veți cunoaște oameni și locuri de excepție
Vă veți simți minunat

Gazdele noastre ne pun la dispoziție mai multe tipuri de cazare , toate la nivel de top, astfel:

Camere Ofiter – de 2 sau 3 locuri cu paturi matrimoniale sau twin cu baie proprie
Apartament Maior – de 3 locuri
Apartament Colonel – de 4 locuri

Tarifele evenimentului sunt:

1300 lei pentru participanții adulți
400 lei pentru copii 0-7 ani in camera cu doi adulți
600 lei pentru copii 7-14 ani în camera cu doi adulti

Si includ: cazarea, mesele (mic dejun, cina, prânz, cina BBQ) transportul la Deva, Hunedoara, Prislop, Densus, intrările la obiectivele menționate în program
Costuri suplimentare posibile — activitățile ce se desfășoară in cadrul parcului inclusiv Aqua Parc
Pentru detalii suplimentare si rezervări va rog sa contactați Președintele Regiunii 1 Hunedoara – Flavius Hanes la telefon 0740103394 sau mail ipahunedoara1@iparomania.ro!

A II-a ediție a Cupei Izvorani se desfășoară în luna septembrie!
2023-09-21 - 2023-09-24 | Complexul Olimpic Sydney 2000, com. Ciolpani, sat Izvorani, jud. Ilfov, Ilfov, Ilfov, Romania
IPA Regiunea 1 IPA cu sprijinul IPA Secția Română și al Federației Române de Fotbal organizează cea de-a doua ediție a Cupei Izvorani.
Competiția se va desfășura în perioada 21-24 septembrie 2023, la Complexul Olimpic Sydney 2000 al Comitetului Olimpic Sportiv Român!

Luna septembrie vine cu o nouă ediție a Cupei IPA la fotbal
2023-09-07 - 2023-09-10 | Baza Sportivă Flux Arena, Strada Complexului nr 6 A, Craiova, Dolj, Romania
Asociația Internațională a Polițiștilor organizează la începutul lunii septembrie, în perioada 07-10 septembrie 2023, o nouă ediție a competiției Cupa IPA la fotbal! Gazda din acest an a competiției va fi Baza Sportivă Flux Arena din Craiova.
Evenimentul va fi organizat cu sprijinul regiunilor IPA din Dolj și al Federației Române de Fotbal! Mai multe detalii despre eveniment și înscriere: Ion Melinte – 0742 038 493 / i.melinte@iparomania.ro!

Reuniunea femeilor membre IPA - Ediția VIII
2023-09-01 - 2023-09-03 | Complex ”Padina Ursului”, Fundata, Brașov, Romania
IPA Regiunea 4 București organizează, în parteneriat cu IPA Secția Română, cea de-a VIII-a ediție a evenimentului ”Reuniunea femeilor membre IPA”! Evenimentul va avea loc în perioada 01-03 septembrie 2023, în cadrul Complexului ”Padina Ursului” din Fundata, Brașov.
Femeile membre IPA care doresc să participe la eveniment își pot confirma prezența la următoarele contacte:

Nicolai Munteanu – 0735 303 401

Oproiu Alexandru – 0730 505 791

August vine cu o nouă competiție incendiară: ”Cupa Florin Mergea” la tenis de câmp, organizată de IPA Regiunea 4 Gorj!
2023-08-09 - 2023-08-13 | Hotel Restaurant Ymy, Calea Severinului 1A, Strada Jiului 1, Târgu Jiu, Târgu Jiu, 210171, Romania
IPA REGIUNEA 4 GORJ are plăcerea de a anunța reluarea unui proiect inițiat în anul 2019, Turneul de tenis ”CUPA FLORIN MERGEA”. Această activitate va avea loc între 09-13 august 2023 și are ca scop dezvoltarea relațiilor de prietenie din cadrul ASOCIAȚIEI INTERNAȚIONALE A POLIȚIȘTILOR.
Competiția este adresată tuturor membrilor IPA, însă, pe lângă turneu în sine, vor exista diverse activități la care vă pot însoți și membrii familiei. Turneul se va desfășura în orașul Târgu Jiu, la baza de tenis a Academiei de Tenis ”FLORIN MERGEA”, care este integrată în spațiul Hotelului Ymy.
Câștigătorii vor fi premiați și va exista și o masă festivă, care va conclude competiția noastră.
VERSIUNEA ÎN ROMÂNĂ
PREZENTAREA TURNEULUI
FORMULAR DE ÎNSCRIERE
ENGLISH VERSION
FIND OUT MORE ABOUT THE TOURNAMENT
REGISTRATION FORM

Cupa IPA Mureș
2023-06-30 | Complexul Sportiv Academica Transilvania, Sâncraiul de Mureș, județul Mureș, str. Salciilor nr. 2-16, Mures, Romania
Regiunile IPA 1, 2, 3 & 4 Mureș organizează, în data de 30.06.2023, competiția sportivă de minifotbal ”CUPA IPA MUREȘ,, ediția a II-a, competiție care se va desfășura la Complexul Sportiv Academica Transilvania din Sâncraiul de Mureș, județul Mureș, str. Salciilor nr. 2-16.
Regiunile organizatoare estimează că această ediția se va bucura de prezența unui număr de 150 persoane.

Cupa Jupiter dă startul sezonului de vară în 2023
2023-06-19 - 2023-06-24 | Plaja Jupiter
Anul 2023 aduce cea mai mare competiție de fotbal pe plajă în prim-plan mai devreme decât v-am obișnuit! Dăm startul zilelor de vară cu ”Cupa Jupiter”, în perioada 19-24 iunie 2023!
Cea de-a 12 ediție a turneului de fotbal pe plajă este organizată de IPA Regiunea 12 București, în parteneriat cu IPA Secția Română, Federația Română de Fotbal și CoHotels!
REGULAMENT

Echipa va fi alcătuită din 4+1 persoane pe teren plus rezerve;
Durata unui meci din grupe va fi de până la 20 de minute;
Dacă scorul va fi egal, se trece la lovituri de departajare;
Meciurile se desfășoară pe plaja hotelurilor mai jos menționate;
Jucătorii trebuie să fie apți din punct de vedere medical.

ÎNSCRIERI
Taxa de participare de 500 lei/echipă se va achita prin numerar la sediu asociației sau prin virament bancar până la data de 1 martie 2023!
VIZUALIZEAZĂ OFERTA COMPLETĂ AICI

Concurs de pescuit sportiv organizat de IPA Regiunea 4 București
2023-05-19 - 2023-05-20 | Balta Razvani, Calasari, Calarari, Romania
IPA Regiunea 4 Bucuresti – POLCAP și Direcția Generală de Poliție a Municipiului București organizează, în zilele de 19-20.05.2023, un concurs de pescuit sportiv la Balta RAZVANI din județul Călărași.
La concurs pot participa membri IPA, în limita a 30 de locuri, constituite în 30 de standuri (1-2 concurenti pe stand).
Deplasarea concurentilor se va face cu mijloace personale. Fiecare concurent va putea utiliza:
– lansete cu cate cel mult două ace fiecare și o undiță cu un ac;
– saltea de primire, juvelnic corespunzător pentru păstrarea capturii în bune condiții.
Concurentii sunt asteptati începand cu ora 17:00, la Balta RAZVANI (se iese de pe A2 la Lelhliu Gară apoi se face dreapta spre Călărași, iar la cca. 3 km, în dreptul
troiței, se vireaza la stanga) pentru tragerea la sorti a locurilor de pescuit.
Concursul se va desfășura între ora 18:00 a primei zi și ora 12:00 a celei de-a doua zi, urmand ca până la ora 13:00 să se facă aprecierea rezultatelor prin cântărirea
capturilor, urmată de festivitatea de premiere. Câștigătorii competiției vor primi diplome, trofee și premii.
ÎNSCRIERI
Înscrierea pentru concurs se va face pană la data de 12.05.2023, orele 12:00 la sediul I.P.A. -Regiunea 4 Bucuresti -POLCAP din str. Mihai Voda nr. 17, etaj 3,
camera 305, tel interior M.A.I. 33849, mobil 0730 505 791 -Oproiu Alexandru.

Cupa LOTUS revine cu a XVIII-a ediție, în perioada 17-21 mai 2023!
2023-05-17 - 2023-05-21 | BAILE FELIX
IPA Regiunea 3 Bihor, cu sprijinul IPA Regiunea 1 Bihor și în parteneriat cu IPA Secția Română, organizează cea de-a 18-a ediție a competiției CUPA LOTUS.
Devenit deja o tradiție în rândul membrilor IPA, turneul de fotbal se va desfășura în perioada 17-21 mai 2023, la Oradea! Parteneri în această ediție a turneului îi regăsim pe prietenii de la Federația Română de Fotbal, TELEKOM România, Selgros Cash & Carry și Accesorii PROD.
Turneul se va desfășura pe 3 categorii de vârstă:

sub 35 ani (jucători de orice vârstă sub 35 ani)
+ 35 ani (jucători cu vârsta peste 35 ani)
+ 45 ani (jucători cu vârsta peste 45 ani)

TAXĂ ÎNSCRIERE: 500 lei / echipă
Mai multe detalii despre turneu: Bogdan Adrian: 0751 221 517
TOATE DETALIILE DESPRE REGULAMENT, CAZARE & ȘI ÎNSCRIERE

IPA Romania organizează Turneu Național de Șah la Predeal!
2023-05-04 - 2023-05-06 | Hotel Belvedere, Predeal, Bulevardul Libertății 102, Brasov, Predeal, 505300, Romania
Rețeta succesului în organizarea unui eveniment? În mijlocul munților, într-o lună în care totul este verde și parfumat , la care adăugăm îndemânare și concentrare, pentru că este un joc al minții! 𝐓𝐮𝐫𝐧𝐞𝐮𝐥 𝐧𝐚𝐭̦𝐢𝐨𝐧𝐚𝐥 𝐝𝐞 𝐬̦𝐚𝐡 organizat de #IPARomania va fi găzduit în acest an de Hotel Belvedere din Predeal, în perioada 04-06 mai 2023!

Dacă sunteți pasionați de șah și dornici de o experiență inedită, încă vă puteți înscrie până pe 17 aprilie!

CONFERINȚĂ NAȚIONALĂ IPA - pe linie de secretariat și trezorerie
2023-04-20 - 2023-04-23 | Cheila Gradistei Resort & Spa, Fundata, Brasov, 507070, Romania
În premieră
Avem plăcerea de a vă invita într-o locație de poveste, complex Cheile Gradiștei Fundata Resort & SPA, situată la 1600 m altitudine, cu ocazia primei conferințe IPA pe linie de secretariat și trezorerie!
Timp de 4 zile, vom avea oportunitatea de a socializa, dezbate și împărtăși exemple de bune practici din experiențele proprii.
Din ”meniul” conferinței nu vor lipsi petrecerile tematice, focul de tabără și multe alte surprize!
Principalele subiecte ale conferinței:

Probleme întâmpinate în activitatea curenta la nivelul regiunilor
Bune practici la nivel regional și național
Soluții pentru debirocratizarea activității în IPA
Reperele IPA Management Academy – concluzii practice aplicabile la nivel regional

IPA Regiunea 1 Iași organiează prima ediție a competiției de fotbal ”Cupa 7 Coline”
2023-03-16 - 2023-03-19 | Teren de Joc Capitol, Iasi, Sos. Nicolina 203A, Iasi, Romania, Romania
IPA Regiunea 1 Iași, în parteneriat cu IPA România și cu sprijinul Federației Române de Fotbal și al Primăriei Iași, organiează prima ediție a competiției de fotbal ”Cupa 7 Coline”, în perioada 16-19 martie 2023, în Iași.
Partidele se vor disputa pe terenul de joc CAPITOL, în sistem de joc 5+1 (Regulament Minifotbal), sub supravegherea arbitrilor desemnați de AJF Iași.
TERMENUL DE ÎNSCRIERE: 15 DECEMBRIE 2022
PERSOANĂ DE CONTACT: Stoica Alin tel +40 725 688 552

IPA Regiunea 2 Harghita organizează ”𝐂𝐔𝐏𝐀 𝐃𝐄 𝐒𝐊𝐈 𝐀𝐋𝐏𝐈𝐍 𝐇𝐀𝐑𝐆𝐇𝐈𝐓𝐀”
2023-02-22 - 2023-02-26 | Pârtia de schi Speranța, Aleea 7 Izvoare, Borsec, Harghita, Romania, 535300, Romania
Anunț important pentru iubitorii sporturilor de iarnă! În perioada 22 – 26 februarie 2023, IPA Regiunea 2 Harghita organizează concursul de ski național și internațional ”𝐂𝐔𝐏𝐀 𝐃𝐄 𝐒𝐊𝐈 𝐀𝐋𝐏𝐈𝐍 𝐇𝐀𝐑𝐆𝐇𝐈𝐓𝐀”, pe pârtia de schi Speranța din staţiunea montană BORSEC!

Confirmarea participării se va face telefonic la nr. 0741248483 (persoană de contact Lupu Marcel) sau pe adresa de email marcel_lupu@yahoo.com, 𝐩𝐚̂𝐧𝐚̆ 𝐥𝐚 𝐝𝐚𝐭𝐚 𝐝𝐞 𝟏𝟓.𝟎𝟏.𝟐𝟎𝟐𝟑.
Taxa de participare: 300 de lei.
Fiecare şef de delegaţie la şedinţa tehnică să prezinte un tabel cu persoanele care participă la concursul de schi.

IPA România organizează concurs de fotografie cu tematica „Tradiții și obiceiuri"
2023-01-20 - 2023-02-12
IPA Secția Română organizează, în perioada 20.01.2023 – 12.02.2023, Concursul de Fotografie pentru membrii IPA având ca tematică „Tradiții și obiceiuri”(fotografii color sau alb negru).
Structura concursului:
a) În perioada 20.01.2023 – 02.02.2023, membrii IPA care doresc să participe la acest concurs vor trimite FORMULARUL DE INSCRIERE însotit de un număr de 5 fotografii (maxim) efectuate cu un aparat foto;
b) În perioada 03.02.2023 – 12.02.2023, un juriu de specialitate va analiza fotografiile trimise de concurenți urmând a stabili un clasament pentru primele 3 locuri. De asemenea, fotografiile înscrise în concurs vor fi încărcate pe pagina de facebook IPA Secția Română, unde vor fi votate de publicul larg prin acordarea de like-uri. Fotografiile și fotograful care vor primi cele mai multe like-uri va fi premiat cu Premiul de Popularitate;
c). În ziua de 13.02.2023, juriul de specialitate va anunța câștigătorul concursului și implicit locurile 2 si 3.

Premii acordate:
-Primii 3 concurenți/fotografi vor fi recompensați cu trofee și diplome;
-Premiul de Popularitate care se va acorda concurentului cu cele mai multe voturi/like primite;
-Toți concurenții participanți vor fi premiați cu diplome de participare.
Regulamentul concursului:

Pentru validarea înscrierii fiecare concurent trebuie să completeze și să înainteze formularul de înscriere (DESCARCĂ-L DE AICI), împreună cu un numar de maxim 5 fotografii;
Fotografiile trebuie să fie executate doar cu aparatul foto;
Este permisă editarea culorilor imaginii, dar nu a manipulării lor în programe de editare;
Fotografiile „plagiate” /copiate de pe internet sau alte programe vor fi descalificate, implicit și fotograful/concurentul, decizia aparținând juriului de specialitate;
Fotografiile pot fi color și/sau alb negru;

Formularul de inscriere și fotografiile vor fi transmise pe email la adresa: i.melinte@iparomania.ro sau pe whatsapp la numărul de telefon: 0742.038.492 (Melinte Ion – vicepreședinte IPA Secția Română).

IPA Regiunea 1 Cluj organizează Cupa ”Unirii” (Ediția II)
2023-01-20 - 2023-01-22 | Sala Sporturilor ”Horia Demian”, Strada Splaiul Independenţei 6, Cluj-Napoca, Romania, 400000, Romania
IPA Regiunea 1 Cluj organizează, în perioada 19-22 ianuarie 2022, cea de-a doua ediție a competiției de fotbal în sală, ”Cupa Unirii”! Turneul va fi găzduit de Sala Sporturilor ”Horia Demian” din Cluj-Napoca!
Pentru înscrieri și detalii suplimentare despre privind organizarea competiției, îl puteți contacta pe Raul Calotescu, vicepreședinte al IPA Regiunea 1 Cluj, la numărul de telefon 0749 078 365 sau pe adresa de email calotescuraul2@gmail.com.
DEADLINE ÎNSCRIERI: 21.12.2022

Eveniment organizat cu sprijinul DeLonghi România, al Primăriei și Consiliului Local Cluj-Napoca, precum și al Federației Române de Fotbal!

Conferință internațională: "Capitală europeană culturală – provocări în aplicarea legii"
2022-11-16 - 2022-11-20 | Timisoara, Timisoara, Romania
IPA România anunță organizarea Conferinței Internaționale„Capitala Culturală Europeană – Provocări pentru aplicarea legii”, la Timișoara, în perioada 16 – 20 noiembrie 2022.
Acest eveniment este organizat la propunerea Regiunii 4 Timis, în asociere cu Regiunile din judetul Timis, sub coordonarea
Secției Române IPA.
Orașele care sunt desemnate Capitale Europene Culturale vor avea un număr sporit de evenimente culturale și sociale precum și un număr mai mare numărul de persoane care participă la acestea, ceea ce ar putea crea provocări pentru unitățile de executare în vederea menținerii siguranței și securității participanților.
Astfel, principalul scop al acestui eveniment este abordarea dificultăților întâlnite în timpul evenimentelor de amploare și identificarea metodelor de gestionare și coordonare prin învățarea de la alte forțe de ordine, schimb de idei și implementare a practicilor dovedite.
